इव्हा ब्रॉन

इव्हा ॲना पॉला ब्रॉन (६ फेब्रुवारी, १९१२:म्युन्शेन, नाझी जर्मनी – ३० एप्रिल, १९४५:, नाझी जर्मनी) ही जर्मनीचा हुकूमशहा ॲडॉल्फ हिटलर याची दीर्घकाळाची सोबती आणि मृत्यूपूर्वी अवघ्या ४० तासांसाठीची पत्नी होती. दुसऱ्या महायुद्धाच्या शेवटच्या टप्प्यात, सोव्हिएत सैन्य बर्लिनमध्ये शिरत असताना, तिने आणि हिटलरने एकत्र आत्महत्या केली.

 सुरुवातीचे जीवन 
ब्रॉनचे वडील शालेय शिक्षक होते. तिने तिचे शिक्षण म्युन्शेनमधील बिझनेस स्कूलमधून पूर्ण केले. १९२९ मध्ये वयाच्या १७ व्या वर्षी ती हिटलरचा अधिकृत छायाचित्रकार हाइनरिक हॉफमनकडे कामाला लागली. तिथेच तिची हिटलरशी पहिली भेट झाली.

 हिटलरसोबतचे संबंध 
१९३० च्या दशकाच्या सुरुवातीपासून इव्हा आणि हिटलर यांचे प्रेमसंबंध सुरू झाले. हिटलरने तिचे अस्तित्व सामान्य जनतेपासून लपवून ठेवले होते. ती हिटलरच्या खाजगी निवासस्थानी येथे राहत असे. तिने हिटलरसोबतचे अनेक खाजगी क्षण आपल्या कॅमेऱ्यात कैद केले होते, जे आजही ऐतिहासिक दस्तऐवज म्हणून महत्त्वाचे मानले जातात.

 विवाह आणि मृत्यू 
एप्रिल १९४५ च्या शेवटी नाझी जर्मनीचा पराभव निश्चित दिसत असताना इव्हा ब्रॉन हिटलरसोबत बर्लिनमधील त्याच्या भूमिगत बंकरमध्ये राहायला आली.

२९ एप्रिल १९४५ च्या मध्यरात्री हिटलर आणि इव्हा यांनी एका छोट्या, खाजगी नागरी समारंभात विवाह केला. विवाहाच्या साधारण ४० तासांनंतर ३० एप्रिल १९४५ रोजी दुपारी इव्हाने सायनाइडची गोळी घेऊन आत्महत्या केली, तर हिटलरने स्वतःवर गोळी झाडून घेतली. त्यांच्या इच्छेनुसार त्यांचे मृतदेह बंकरच्या बाहेर बागेत नेऊन जाळण्यात आले.

 हे सुद्धा पहा 
 ॲडॉल्फ हिटलर
 नाझीवाद
 दुसरे महायुद्ध

 संदर्भ 

 बाह्य दुवे 
 इव्हा ब्रॉनचे जीवन - द गार्डियन
 युनायटेड स्टेट्स होलोकॉस्ट मेमोरियल म्युझियम - इव्हा ब्रॉन

वर्ग:ॲडॉल्फ हिटलर
वर्ग:नाझी जर्मनी
वर्ग:जर्मन छायाचित्रकार
वर्ग:इ.स. १९१२ मधील जन्म
वर्ग:इ.स. १९४५ मधील मृत्यू
वर्ग:स्त्री चरित्रलेख